Document ID: 31983D0459

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουλίου 1983 που συμπληρώνει την απόφαση 79/833/ΕΟΚ της Επιτροπής που καθορίζει, για τους σκοπούς της έρευνας για τη διάρθρωση των γεωργικών εκμεταλλεύσεων για το 1979/80, το κοινοτικό διάγραμμα καταλόγου πινάκων, την ενιαία μέθοδο και τους λεπτομερείς κανόνες εγγραφής σε μαγνητοταινία των στοιχείων που περιέχονται στους πίνακες αυτούς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 218/78 του Συμβουλίου της 19ης Δεκεμβρίου 1977 περί οργανώσεως έρευνας για τη διάρθρωση των γεωργικών εκμεταλλεύσεων το 1979/80 (1), και ιδίως το άρθρο 7 και το άρθρο 9 α),
Εκτιμώντας:
ότι, σύμφωνα με το άρθρο 7 του κανονισμού (ΕΟΚ) αριθ. 218/78, τα κράτη, μέλη επεξεργάζονται τα αποτελέσματα της έρευνας με τη μορφή καταλόγου πινάκων που καταρτίζεται σύμφωνα με τη διαδικασία που προβλέπεται στο άρθρο 12 του εν λόγω κανονισμού-
ότι τα δύο πρώτα μέρη του καταλόγου πινάκων έχουν εγκριθεί με τις αποφάσεις 79/833/ΕΟΚ (2) και 80/722/ΕΟΚ (3) της Επιτροπής- ότι τα δύο αυτά μέρη πρέπει να συμπληρωθούν με σειρά πινάκων που αφορούν την ταξινόμηση των γεωργικών εκμεταλλεύσεων με βάση την κοινοτική τυπολογία-
ότι, σύμφωνα με το άρθρο 9 α) του κανονισμού (ΕΟΚ) αριθ. 218/78, τα κράτη μέλη εγγράφουν τα αποτελέσματα που αναφέρονται στο άρθρο 8 του εν λόγω κανονισμού σε μαγνητοταινίες, σύμφωνα με μέθοδο ενιαία για όλα τα κράτη μέλη- ότι η μέθοδος και οι λεπτομερείς κανόνες εγγραφής έχουν καθοριστεί σύμφωνα με τη διαδικασία που προβλέπει το άρθρο 12 του εν λόγω κανονισμού-
ότι τα μέτρα που προβλέπονται στην απόφαση αυτή είναι σύμφωνα με τη γνώμη της Μόνιμης Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι πίνακες που εμφαίνονται στο παράρτημα 1 προστίθενται στο παράρτημα 1 της απόφασης 79/833/ΕΟΚ.
Άρθρο 2
Ο πίνακας που εμφαίνεται στο παράρτημα 2 προστίθεται στο παράρτημα 4 της απόφασης 79/833/ΕΟΚ.
Άρθρο 3
Η απόφαση αυτή απευθύνεται στα κράτη μέλη.
Βρυξέλλες, 4 Ιουλίου 1983.

Labels: 12
19
6